Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: államtitkárok jogállásáról szóló 2006. évi LVII. törvény (a továbbiakban: Tv.) 32. §-
Paragraph Index: 436

7. Munkabizottságok A miniszter feladat- és hatáskörébe tartozó vagy azt érintő egyes, meghatározott feladatok ellátására (döntés-előkészítés, javaslattétel, szervezés, koordináció stb.) a minisztériumban a következő munkabizottságok működnek: 1) Stratégiai Előkészítő Bizottság Fő feladata a Stratégiai Értekezlet feladatkörébe tartozó kérdések előzetes megtárgyalása, illetve a Stratégiai Értekezlet számára előterjesztések készítése. A Stratégiai Előkészítő Bizottság vezetője a Stratégiai Főosztály vezetője, állandó tagjai az államtitkárság, a szakállamtitkárságok, a Miniszteri Kabinet, a Kommunikációs Főosztály és a Stratégiai Főosztály egy-egy képviselője. A Stratégiai Előkészítő Bizottság üléseire a Bizottság vezetője meghívhatja a főosztályok képviselőit, illetve a tárgyalt napirend szakértőit. A Bizottság szükség szerint ülésezik, az üléseket a Stratégiai Főosztály szervezi. 2007/63. szám 2) Tulajdonosi és Intézmény-felügyeleti Bizottság A Tulajdonosi és Intézmény-felügyeleti Bizottság (továbbiakban: TIB) vezetője a Vagyongazdálkodási Főosztály vezetője, állandó tagjai a Vagyongazdálkodási Főosztály, a Jogi Főosztály, a Költségvetési Főosztály a Humánigazgatási Főosztály és a Miniszteri Kabinet vezetői vagy az általuk kijelölt köztisztviselő. A Bizottság üléseire a tárgyalt témáktól függően más is meghívható. A TIB ügyrendjét a miniszter hagyja jóvá. A TIB kizárólagos hatásköre: - a társaságokkal – kivétel a Magyar Fejlesztési Bank Részvénytársaság (a továbbiakban: MFB) és az MFB cégcsoportba tartozó társaságok – kapcsolatosan kiadni tervezett tulajdonosi határozatok és a közgyűlésen, taggyűlésen való részvételre feljogosító mandátumok, valamint - a 6. számú függelékben felsorolt valamennyi intézmény vonatkozásában kiadni tervezett intézmény-felügyeleti jogkörben előkészített határozatok – így különösen szervezeti döntések elrendelése, személyi kérdések (a költségvetési szerv vezetőjének kinevezése, felmentése, részére jutalom kifizetésének engedélyezése), létszámok jóváhagyása, létszámváltozások elrendelése, elemi költségvetés jóváhagyása, elemi beszámolók elfogadása, az intézmény szervezeti és működési szabályzatának jóváhagyása – valamint a Kormány részére szóló javaslatok megtárgyalása, illetve – a szakállamtitkárok TIB ülést megelőzően kialakított véleményének figyelembevételével – miniszteri jóváhagyásra történő előkészítése. 3) Közbeszerzési Bizottság A Közbeszerzési Bizottság működéséről külön miniszteri utasítás rendelkezik. 4) Kijelölési Bizottság I. A Kijelölési Bizottság külön miniszteri rendelet alapján működik. 5) Kijelölési Bizottság II. A Kijelölési Bizottság külön miniszteri rendelet alapján működik. 6) Kijelölési Bizottság III. A Kijelölési Bizottság külön miniszteri rendelet alapján működik. 7) Nemzeti Minőségi Díj Bizottság A Nemzeti Minőségi Díj Bizottság külön miniszteri rendelet alapján működik. 8) Logisztikai Irányító Testület 2007/63. szám A Logisztikai Irányító Testület (továbbiakban: LIT) fő feladata a logisztikát érintő stratégiai, illetve aktuális ügyek megvitatása, a minisztérium egységes álláspontjának kialakítása, döntések meghozatala, illetve azok végrehajtásának ellenőrzése. A LIT elnöke a Gazdaságfejlesztési Szakállamtitkár. Állandó tagjai az Infrastruktúra Ügyekért Felelős Szakállamtitkár, a Nemzetközi Gazdasági Kapcsolatokért felelős Szakállamtitkár, az Üzleti Környezet Fejlesztése Főosztály vezetője, és a Miniszteri Kabinet képviselője. Ideiglenes tag: napirendtől függően szakmai referensek, szakmai partnerszervezetek képviselői, illetve külső szakértők. A Testület havi rendszerességgel ülésezik, az üléseket a Gazdaságfejlesztési Szakállamtitkárság Titkársága szervezi. A Testület döntés-előkészítő szerve az Operatív ülés, amely a LIT üléseket követő 2. héten ülésezik. 9) K+F Konzultatív Testület A Konzultatív Testület feladata a minisztérium kutatás-, fejlesztés- és innovációpolitikájának egyeztetése, döntések meghozatala, ellenőrzése, illetve a K+F+I stratégia végrehajtása.. A Konzultatív Testület elnöke a Gazdaságfejlesztési Szakállamtitkár Állandó tagok: Gazdaságfejlesztési Szakállamtitkár, Miniszteri Kabinet megbízott delegáltja„NKTH elnök, KUTIT elnök, az Innovációs és K+F Főosztály vezetője. Témától függően a Testület kiegészülhet eseti meghívottakkal. A Testület hetente ülésezik. A titkársági feladatokat a Gazdaságfejlesztési Szakállamtitkárság Titkársága látja el. 10) Infokommunikációs Irányító Testület (IIT) Az IIT feladata a tárcát érintő információs társadalom és gazdaságfejlesztési programok egységes irányítása, koordinációja és nyomon követése. Az IIT az információs társadalom és gazdaságfejlesztési programok tekintetében stratégiai döntéshozó joggal rendelkezik. Az IIT elnöke a Gazdaságfejlesztési Szakállamtitkár.. A titkársági és szervezési feladatot a Miniszteri Kabinet látja el. Az IIT állandó tagjai az Infokommunikációs és E-gazdaság Főosztály vezetője, az Infrastruktúra Szabályozási Főosztály képviselője, a Miniszteri Kabinet, illetve a Kommunikációs Főosztály egy-egy képviselője. Az állandó tagokat eseti meghívottak, továbbá alkalmanként társadalmi partnerek egészítik ki. Az IIT szükség szerint, de havonta legalább egyszer ülésezik. A titkársági és szervezési feladatot a Miniszteri Kabinet látja el. 2007/63. szám

Source: https://magyarkozlony.hu/hivatalos-lapok/1330e90a3dc049f3c839c496f1fa1253d39f75ba/dokumentumok/cfb7404ce61818cdad5ec2934f76ce18c80e0745/letoltes